stanford-oval/wikipedia huggingface dataset:
Turun yliopiston pohjalainen osakunta
Historia

Vuonna 1922 toimintansa aloittaneen Turun yliopiston opiskelijat perustivat vuosina 1925–1928 viisi maakuntakerhoa. Vuonna 1928 perustettiin Turun Yliopiston Pohjalainen Kerho, jonka tarkoituksena oli alusta alkaen pohjalaisuuden ja pohjalaisen hengen säilyttäminen opiskelupaikkakunnalla. Toisena tavoitteena oli tehdä Turun Yliopistoa tunnetuksi opiskelijoiden kotiseudulla. Kahdenkymmenenkolmen opiskelijajäsenen lisäksi Pohjalainen Kerho sai taustavoimikseen professorit V. A. Koskenniemen, J. G. Granön ja M. H. Palomaan.
1950-luvulla maakuntakerhojen toiminta sai osakseen runsaasti arvostelua. Heimoaatetta pidettiin vanhahtavana ja kerhotoiminnan katsottiin edistävän hajaannusta yliopiston opiskelijoiden välillä. Vuonna 1957 toteutetussa sääntö- ja organisaatiouudistuksessa ylioppilaskunta jaettiin neljään osakuntaan ja Turun Yliopiston Pohjalaisesta Kerhosta tuli Pohjalainen Osakunta. Vuonna 1960 osakunta sai toimitilakseen ylioppilastalotalo B:n pohjakerroksen
Vuonna 1969 Ylioppilaskunnan osakuntajaosta luovuttiin ja osakunta rekisteröitiin yhdistykseksi.
Aiheesta muualla

Osakunnan kotisivu
Toni Karjalainen

Toni Karjalainen (s. 9. heinäkuuta 1979 Lappeenranta[lähde? ]) on suomalainen golfammattilainen. Hän edustaa lappeenrantalaista Viipurin Golfia.[lähde? ]
Karjalainen siirtyi ammattilaiseksi vuonna 2003. Ensimmäisellä täydellä Euroopan haastajakiertueen kaudellaan 2005 hän voitti Thomas Björn Open -kilpailun. Hän keräsi kaudella 58 384 euroa sijoittuen 20. sijalle, ja sai näin osallistumisoikeuden European Tour-kiertueelle kaudelle 2006.[lähde? ]
Kaudella 2006 Karjalainen ei onnistunut säilyttämään paikkaansa ET:llä, jossa kauden parhaaksi sijoitukseksi jäi BA-CA Golf Open Presented by Telekom Austria -kilpailun jaettu 20. sija. Loppukauden Karjalainen keskittyi jälleen Challenge Touriin ja voitti Telenet Trophy -kilpailussa.[lähde? ]
Uran kohokohdat

2 Challenge Tourin kisavoittoa (Tanska 2005, Belgia 2006)
CT:n rahalistan 20:s kaudella 2005
Lyöntipelin SM-kultaa 2000
3 Finnish Tourin osakilpailuvoittoa (2x2002, 2009)
Finnish Tourin ranking 3. sija 2009
Aiheesta muualla

Toni Karjalaisen pelaajaprofiili ET:n sivuilla (Arkistoitu – Internet Archive)
Penumbra: Black Plague

| Penumbra: Black Plague |
| --- | --- |

Kehittäjä:  Frictional Games
Julkaisija:  Paradox Interactive
Jakelija:  Steam ja Humble Store
Säveltäjä:  Mikko Tarmia
Pelisarja:  Penumbra
Pelimoottori:  HPL Engine
Julkaistu:  2008
Lajityyppi:  selviytymiskauhu
Pelimuoto:  yksinpeli
Ikäluokitus:  ESRB: M PEGI: 16+
Alusta:  Linux, Mac OS X, Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Penumbra: Black Plague on Frictional Gamesin kehittämä ja Paradox Interactiven vuonna 2008 julkaisema ensimmäisen persoonan selviytymiskauhupeli, joka on jatkoa Overturelle. Peli on julkaistu OS X:lle, Linuxille ja Windowsille.
Overturesta poiketen Black Plaguessa hortoilee pimeillä käytävillä koirien sijasta tartunnan saaneita tiedemiehiä ja muita olioita.
Juoni

Black Plague jatkaa Overturen tarinaa. Isäänsä etsivä Philip herää huoneessa, joka sijaitsee hylätyssä tutkimuslaboratoriossa. Juonen alkuvaiheessa Philipin päähän tunkeutuu Clarence-sedäksi itseään kutsuva olio, jolla on todella kieroutunut huumorintaju. Yhdessä vaiheessa peliä Clarence keksii, kuinka hän voi manipuloida Philipin aivoja. Philip tapaa tietokoneen välityksellä Amabelin, joka pyytää Philipiä auttamaan häntä. Matkan varrella Philip kohtaa erilaisia olioita, ja valtavan madon. (Grey rock worm) Hän tappaa vahingossa Amabelin Clarencen takia ja tekee vastaviruksen Clarenceen.
Aiheesta muualla

Penumbra-tietokonepelisarjan viralliset verkkosivut
Tomigun

| Tomigun> Henkilötiedot.Muusikko |
| --- | --- |
Taiteilijanimi:  Tomigun
Laulukielet:  suomi
Tyylilajit:  rap
Yhtyeet:  Megafauna Joku roti Mafia
Levy-yhtiöt:  Joku Roti Records
  [ Muokkaa Wikidatassa ] [ ohje ]  
Tomigun (aikaisemmin Pioneer) on Näätämöstä kotoisin oleva rap-artisti. Hän on osa megafauna nimistä rap-yhtyettä, johon kuulu hänen lisäkseen Hannibal. Yhtye julkaisi Katulaiva, Kruisin’ (maailman ääriin), Matka kohti Norjan rajaa, Kaamoksen kasvatti ja Liikkeellä 2024. Tomigun julkaisi 27. huhtikuuta 2011 Hannibalin kanssa Funkkia kiesiin -nimisen yhteisalbumin. Hannibal käyttää albumilla nimeä Big Baali. Albumin julkaisi Joku Roti Records. Albumi nousi parhaimmillaan Suomen virallisen listan 27. sijalle. Albumin kappaleesta "Kruisin' (niinkö Iceberg Slim) on julkaistu musiikkivideo.
Yksityiselämässään Tomigun on yrittäjä Näätämön Rakennuspuu oy yrityksessä ja hänellä on kaksi lasta.
Diskografia > Big Baali & Tomigun

Funkkia kiesiin (2011)
Diskografia > Roitown Ink

Vieläki UG (2007)
Diskografia > Musiikkivideot

"Kruisin' (niinkö Iceberg Slim)" (Big Baali & Tomigun, 2011)
Met' ollaan vaan lappalaisia
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Hannibal & Soppa | "Met' ollaan vaan lappalaisia" | Meiän asia |  | 2007 |
| Ironface | "Haistata" | Promolevy tupla-albumia varten vuoteen 2009  |  | 2009 |
| Ironface | "Auttaisitko" | Promolevy tupla-albumia varten vuoteen 2009  | Kuokkavieras | 2009 |
| Ironface | "INKKI" | Promolevy tupla-albumia varten vuoteen 2009  | Roitown Ink | 2009 |
| Ironface | "Pois ne (Roitown Ink - Exclusive)" | Promolevy tupla-albumia varten vuoteen 2009  | Roitown Ink | 2009 |
| Hannibal & Joku Roti Mafia | "Eilen-tännään-huomena posse" | Ad Portas | 6-Mäki, R-Syke, Tykopaatti, Lauri Räpping Vantaanjoki, Tapani Kansalainen, Roitown Ink, Härmälän Tyyli, Kriso, Are & Raimo | 2010 |
Diskografia > Mukana kokoelmilla

Lappi itsenäiseksi vol. 1 mixtape (2006)
Mestarisoundi (2007)
Redrum-187 kokoelma (2008)
Aiheesta muualla

Big Baalin & Tomigunin haastattelu Redrum-187 -sivustolla
Roitown Ink Myspacessa (englanniksi)
Penumbra (pelisarja)

Penumbra on Frictional Gamesin kehittämä sekä Lexicon Entertainmentin ja Paradox Interactiven julkaisema selviytymiskauhupelisarja. Pelisarjaa on julkaistu Microsoft Windowsille, Mac OS X:lle ja Linuxille. Pelit käyttävät HPL-pelimoottoria, lukuun ottaen ennen muita pelejä ilmaiseksi julkaistua teknologiademoa.
Pelisarja

Penumbra: Overture
Penumbra: Black Plague
Penumbra: Requiem (lisäosa)
Aiheesta muualla

Viralliset kotisivut
Tuliasemapaino

Tuliasemapainolla tarkoitetaan raskaan aseen painoa aseen ollessa taisteluvalmis, jolloin siitä on poistettu esimerkiksi mahdolliset aseen kuljettamiseen liittyvät välineet.
Tuliasemapaino ilmoitetaan usein raskaille aseille, joita ovat muun muassa:
Tykki
Ohjus
Panssarintorjuntatykki
Kranaatinheitin
Ilmatorjuntatykki
Tuliasemapainon yksikkönä on yleensä joko kilogramma tai tuhat kilogrammaa eli tonni.
Toto XIV

| Toto XIV Toto |
| --- | --- | --- |

Studioalbumin tiedot
 Julkaistu: 20. maaliskuuta 2015
 Formaatti: CD, 2LP, musiikkiboksi
 Tyylilaji: hard rock, pop rock, jazz rock, blues rock, progressiivinen rock
 Kesto: 55.59
 Levy-yhtiö: Frontiers
Listasijoitukset
  5.
Toton muut julkaisut
| The Collection 2008 | Toto XIV 2015 | Live at Montreux 2016 2016 |
Singlet albumilta Toto XIV
 ”Orphan” Julkaistu: 5. helmikuuta 2015  ”Holy War” Julkaistu: 17. helmikuuta 2015  ”Burn” Julkaistu: 3. maaliskuuta 2015
Toto XIV on yhdysvaltalaisen rockyhtye Toton 13. studioalbumi (kuitenkin laskettu neljänneksitoista), joka julkaistiin 20. maaliskuuta 2015. Se on heidän ensimmäinen studioalbuminsa sitten Falling in Betweenin, joka julkaistiin vuonna 2006.
Albumi merkitsee Joseph Williamsin paluuta laulajaksi, Steve Porcaron paluuta koskettimiin ja David Hungaten paluuta yhtyeen basistiksi. Toto XIV on ensimmäinen ja ainoa albumi, jolla rummuissa on Keith Carlock, joka korvaa vuodesta 1992 rumpalina toimineen Simon Phillipsin. Se on myös ensimmäinen studiolevy sitten vuonna 1982 julkaistun Toto IV -albumin ilman pitkäaikaista basistia Mike Porcaroa, joka oli jäänyt pois yhtyeestä vuonna 2007 ALS-taudin takia ja kuollut hiukan ennen albumin julkaisua.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Laulu | Kesto |  |  |  |  |  |  |
| 1. | Running Out of Time | Joseph Williams | 4.06 |  |  |  |  |  |  |
| 2. | Burn | Williams | 4.56 |  |  |  |  |  |  |
| 3. | Holy War | Williams & Steve Lukather | 5.24 |  |  |  |  |  |  |
| 4. | 21st Century Blues | Lukather | 6.08 |  |  |  |  |  |  |
| 5. | Orphan | Williams | 3.55 |  |  |  |  |  |  |
| 6. | Unknown Soldier (For Jeffrey) | Lukather | 5.06 |  |  |  |  |  |  |
| 7. | The Little Things | Steve Porcaro | 4.34 |  |  |  |  |  |  |
| 8. | Chinatown | David Paich, Williams & Lukather | 5.07 |  |  |  |  |  |  |
| 9. | All the Tears That Shine | Paich | 5.09 |  |  |  |  |  |  |
| 10. | Fortune | Williams | 4.46 |  |  |  |  |  |  |
| 11. | Great Expectations | Paich & Williams | 6.48 |  |  |  |  |  |  |
|  |  |  | 55.59 |  |  |  |  |  |  |
Kokoonpano

Steve Lukather – kitarat, laulu, bassokitara kappaleilla 5, 6, 11
Joseph Williams – laulu, koskettimet kappaleilla 5 ja 11
David Paich – piano, urut, muut koskettimet, laulu, kontrabasso raidalla 9
Steve Porcaro – syntetisaattorit, koskettimet raidalla 7, laulu kappaleessa 7
Keith Carlock – rummut, taustalaulu raidalla 2
David Hungate – bassokitara raidoilla 3, 4, 7, 8
Tal Wilkenfeld – bassokitara raidoilla 9, 10
Leland Sklar – bassokitara raidalla 2
Tim Lefebvre – bassokitara raidalla 1
Lenny Castro – perkussiot raidoilla 2, 3, 5-10
Martin Tillman – sello raidoilla 6, 7, 11
CJ Vanston – lisäsyntetisaattorit raidoilla 1-6, 10, 11, taustalaulu kappale 2, tuotanto
Michael McDonald – taustalaulu kappaleilla 6, 8, 10
Amy Keys – taustalaulu kappaleilla 4, 6, 8, 10
Mabvuto Carpenter – taustalaulu kappaleilla 5, 11
Jamie Savko – taustalaulu kappaleilla 1, 2, 11
Emma Williams – taustalaulu radalla 2
Tom Scott – saksofonin ja torvien sovittaminen raidalla 4, saksofoni raidalla 8
Tony Estanguet

| Mitalit | Mitalit | Mitalit |  |
| --- | --- | --- | --- |
|  Tony Estanguet |  Tony Estanguet |  Tony Estanguet |  |
Maa:   Ranska
Miesten melonta
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | kanoottipujottelu |  |
|  Kultaa | Ateena 2004 | kanoottipujottelu |  |
|  Kultaa | Lontoo 2012 | kanoottipujottelu |  |
Tony Estanguet (s. 6. toukokuuta 1978 Pau) on ranskalainen koskipujottelija ja kolminkertainen olympiavoittaja C1-sarjassa (kanadalaisyksikkö).
Estanguet voitti kanoottipujottelussa kultaa Sydneyssä 2000, Ateenassa 2004 ja Lontoossa 2012. Pekingissä 2008 Estanguet kantoi Ranskan lippua. Itse kilpailuissa hän jäi kuitenkin välieriin.
Tony Estanguetin isoveli Patrice voitti olympiapronssia kanoottipujottelussa Atlantassa 1996.
Tony Estanguet valittiin Lontoon vuoden 2012 olympiakisojen aikana Kansainvälisen olympiakomitean urheilijajäseneksi seuraavaksi kahdeksaksi vuodeksi. Hän toimii Pariisin vuoden 2024 kesäolympialaisten järjestelytoimikunnan puheenjohtajana.
Aiheesta muualla

Estanguet olympic.org:ssa
Tom Sachs

| Tom Sachs |
| --- | --- |
 Tom Sachs vuonna 2022
Henkilötiedot
Syntynyt: 26.7.1966 New York City, Yhdysvallat
Taiteilija
Taidesuuntaus:  nykytaide
Aiheesta muualla
Kotisivut
Tom Sachs (s. 26. heinäkuuta 1966) on yhdysvaltalainen nykytaiteilija. Sachs on parhaiten tunnettu töistään, jotka ovat saaneet innoituksensa Modernistisesta taiteesta ja muotoilusta. Sachs käyttää töissään vaatimattomia materiaaleja kuten vaneria. Hän jättää tarkoituksella työnsä keskeneräisen näköiseksi, jotta katsoja saa vapauden miettiä miltä loppuun saakka hiottu teos näyttäisi. Usein hänen taideteoksensa luovat uuden tilan ja todellisuuden, mitkä ovat toiminnoiltaan funktionaalisia ja usein myös interaktiivisia.
Aiheesta muualla

Kuvia tai muita tiedostoja aiheesta Tom Sachs Wikimedia Commonsissa
Taiteilijan kotisivut https://www.tomsachs.com/
Pentálofos (Kozáni)

| Pentálofos Πεντάλοφος |
| --- | --- |
 Pentálofoksen koulu.
 Kunnallisyksikön sijainti
 Pentálofos
 Koordinaatit: 40°11′37″N, 21°08′28″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Kunta:  Vóio
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  140203
Väkiluku (2011):  620
 – Kylä­yhdys­kunta:  446
 – Kylä:  446
Aikavyöhyke:  UTC+2
 – Kesäaika:  UTC+3
Postinumero:  500 07
Suuntanumero(t):  24680
Rekisterikilpi:  KZ
Infobox OKVirheellinen NIMI-arvo: 
Pentálofos (kreik. Πεντάλοφος) on Kreikan kylä sekä samanniminen Vóion kunnan kunnallisyksikkö (Δημοτική Ενότητα Πενταλόφου, Dimotikí Enótita Pentalófou) ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 620 ja varsinaisen Pentálofoksen kylän väkiluku 446 (vuonna 2011).
Pentálofoksen kylä, suomeksi ”Viisi kukkulaa”, sijaitsee Vóio-vuoren rinteessä linnuntietä noin 56 kilometriä länsilounaaseen Kozánista. Pentálofoksen kunnallisyksikkö käsittää Vóion kunnan lounaisosan. Pentálofos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Áskion, Neápolin, Siátistan ja Tsotýlin kanssa, jolloin se muuttui uuden kunnan kunnallisyksiköksi.
Kunnallisyksikön osat

Pentálofoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agía Sotíra | Agía Sotíra | 28 |
| Dílofo | Dílofo | 24 |
| Pentálofos | Pentálofos | 446 |
| Vythós | Vythós | 122 |
Yhteensä: 620
Aiheesta muualla

Kuvia tai muita tiedostoja aiheesta Pentálofos Wikimedia Commonsissa
Piero Drogo

| Piero Drogo |
| --- | --- |

Henkilötiedot
Kansalaisuus:   Italia
Formula 1 -ura
Aktiivivuodet:  1960
Talli(t):  Cooper
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1960
Viimeinen kilpailu:  Italian Grand Prix 1960
Piero Drogo (8. elokuuta 1926 Vignale Monferrato, Alessandria – 28. huhtikuuta 1973 Bologna) oli italialainen Formula 1 -kuljettaja ja autokorirakentaja. Hän osallistui vain yhteen Grand Prix -kilpailuun saavuttamatta yhtään MM-pistettä. Drogo oli Italian GP:ssä aika-ajoissa 15. ja kilpailussa kahdeksas. Drogo kuoli auto-onnettomuudessa 46-vuotiaana.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1960 | Cooper | ARG  | MON  | INDY  | DUT  | BEL  | FRA  | GBR  | POR  | ITA 8 | USA  | - | 0 |
Pentéli (kunta)

| Pentéli Pentélin kunta Πεντέλη Δήμος Πεντέλης |
| --- | --- |
 Néa Pentélin kaupunki Pentéli-vuoren juurella.
 Kunnan sijainti
 Pentéli
 Koordinaatit: 38°3′N, 23°52′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Pohjois-Ateena
Hallinto:  
 – Asutustyyppi:  kunta, kaupunki
 – Kallikrates-koodi:  4610
 – Kuntakeskus:  Melíssia
Pinta-ala:  
 – Kokonaispinta-ala:  32,9 km²
Väkiluku (2011):  34 934
 – Kunnallis­yksikkö:  4 995
 – Kaupunki­yhdys­kunta:  4 995
 – Kaupunki:  4 851
 – Väestötiheys:  1 061,82 as./km²
Aikavyöhyke:  UTC+2
 – Kesäaika:  UTC+3
Postinumero:  152 36
Suuntanumero(t):  210
Rekisterikilpi:  Z
 
 www.penteli.gr 
Infobox OKVirheellinen NIMI-arvo: 
Pentéli (kreik. Πεντέλη) on Kreikan kaupunki ja samanniminen kunta (Δήμος Πεντέλης, Dímos Pentélis), joka sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 32,9 neliökilometriä ja väkiluku 34 934. Varsinaisen Pentélin kaupungin väkiluku on 4 851 (vuonna 2011). Kunnan kuntakeskus on Melíssia.
Pentélin kaupunki sijaitsee noin 14 kilometriä Ateenan keskustasta koilliseen. Kaupunki ja kunta on saanut nimensä sen alueella sijaitsevan Pentéli- eli Pentelikon-vuorijonon mukaan. Alueen nähtävyyksiin kuuluu muun muassa Pentélin luostari (Moní Pentélis).
Nykyinen Pentélin kunta muodostui, kun Pentéli, Melíssia ja Néa Pentéli yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Pentélin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Melíssia | Melíssia | Melíssia | 22 741 |
Melíssia: Yhteensä: 22 741
| Néa Pentéli | Néa Pentéli | Néa Pentéli | 7 198 |
Néa Pentéli: Yhteensä: 7 198
| Pentéli | Pentéli | Ntaoú Pentéli | 144 |
| Pentéli | Pentéli | Pentéli | 4 851 |
Pentéli: Yhteensä: 4 995
Yhteensä: 34 934
Aiheesta muualla

Wikimedia Commonsissa on kuvia tai muita tiedostoja aiheesta .
Δήμος Πεντέλης (Arkistoitu – Internet Archive). Pentélin kunnan verkkosivut. (kreikaksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana
Pekaanipähkinä

| Pekaanipähkinä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Pyökkimäiset Fagales
Heimo::  Jalopähkinäkasvit Juglandaceae
Suku::  Hikkorit Carya
Laji::  illinoinensis
Kaksiosainen nimi
 Carya illinoinensis  (Wangenheim) K.Koch  

Katso myös
   Pekaanipähkinä Wikispeciesissä   Pekaanipähkinä Commonsissa 
Infobox OKNimi-testi OKIUCN-testi OK: 
Pekaanipähkinä eli pekaanihikkori (Carya illinoinensis) on jalopähkinäkasveihin kuuluva kesävihanta puu, joka kasvaa alkuperäisenä Mississippijoen laaksossa Yhdysvaltojen keskiosissa. Tämä suurikokoinen puu on tunnetuin hikkoreista ja pähkinöidensä ansiosta yksi kaupallisesti merkittävimmistä puulajeista Pohjois-Amerikassa. Siitä on jalostettu useita kaupalliseen pähkinäntuotantoon soveltuvia lajikkeita, joita viljellään Yhdysvalloissa ja muualla maailmassa.
Sana ’pekaani’ on peräisin algonkin-kielistä ja tarkoittaa hankalasti rikottavaa pähkinää. Lajin tieteellinen nimi Carya illinoinensis tarkoittaa suomeksi illinois’npähkinää ja viittaa sen alkuperään.
Ulkonäkö ja koko

Pekaanipähkinä on suurikokoinen ja pitkäikäinen puu, joka kasvaa keskimäärin 30–45 metriä korkeaksi ja rinnankorkeusläpimitaltaan 180–210 senttimetriä paksuksi. Se on suurin kaikista hikkorilajeista. Suotuisilla kasvupaikoilla se voi saavuttaa jopa 55 metrin korkeuden ja yli 300 vuoden iän.
Pekaanipähkinällä on syvälle ulottuva pääjuuri ja etäälle levittäytyvä sivujuuristo. Sillä on korkea runko, joka jakautuu koheneviksi, suuriksi haaroiksi ja muodostaa leveän, pyöreän latvuksen. Runkoa peittää harmaanruskea kaarna, joka on nuorena sileää mutta vanhemmiten halkeilee rosoisesti pitkittäisiksi suomuiksi. Kuluvan vuoden versot ovat melko ohuet, karvaiset ja vaaleanruskeat ja silmut pienet ja keltaiset tai ruskeat.
Päätöpariset lehdet ovat 30–50 senttimetriä pitkät ja jakaantuvat 11–17 lyhytruotiseen lehdykkään. Yksittäinen lehdykkä on 5–18 senttimetriä pitkä, sirppimäinen, pitkäsuippuinen, hienosahainen ja kalju tai vähäkarvainen. Sen yläpinta on kellanvihreä ja alapinta hieman vaaleampi. Lehdet puhkeavat hyvin myöhään ja pysyvät vihreinä pitkälle syksyyn ennen muuttumistaan keltaisiksi.
Pekaanipähkinä on yksikotinen, tuulipölytteinen kasvi, jonka pikkuruiset, vihertävät kukat puhkeavat ennen lehtiä huhti–toukokuussa. Hedekukissa on 5–6 hedettä, ja ne muodostavat ohuita, riippuvia ja 8–15 senttimetriä pitkiä norkkoja, jotka kasvavat kolmen norkon ryppäissä. Emikukissa on 2–4 luottia, ja ne kasvavat 2–10 kukan ryhmissä kuluvan vuoden verson kärjessä.
Syys–lokakuussa kypsyvä hedelmä on pähkinää muistuttava luumarja. Se on munan tai päärynän muotoinen, 3–5 senttimetriä pitkä, pyöreätyvinen ja teräväkärkinen. Vihreä hedelmäsuojus muuttuu hedelmän kypsyessä tummanruskeaksi. Se jakaantuu neljään liuskaan, jotka avautuvat hedelmän tyveen saakka. Sisältä paljastuu vaaleanruskea, ohut endokarppi eli luumarjan ”kivi”, joka kätkee sisälleen syötävän siemenen.
Pekaanipähkinän siementuotanto alkaa kunnolla noin 20 vuoden iässä, saavuttaa huippunsa 75–225 vuoden iässä ja lakkaa yleensä viimeistään 300 vuoden iässä. Hyvät siemenvuodet kertautuvat 1–3 vuoden välein. Yksittäinen puu tuottaa vuodessa keskimäärin 40 kilogrammaa pähkinöitä. Siemenet leviävät oravien, lintujen ja veden kuljettamina. Siementen lisäksi laji voi lisääntyä kanto- ja juurivesojen avulla.
Levinneisyys

Pekaanipähkinä kasvaa alkuperäisenä Mississippijoen laaksossa. Levinneisyysalueen länsiraja kulkee Etelä-Indianasta Illinoisin, Kaakkois-Iowan ja Itä-Kansasin kautta Keski-Texasiin etelässä. Idässä levinneisyysalue ulottuu Mississipin ja Tennesseen länsiosiin. Levinneisyysalueen itäpuolella on yksittäisiä esiintymiä Lounais-Ohiosta Kentuckyyn ja Alabamaan. Lajia esiintyy myös siellä täällä Meksikon koillis- ja keskiosissa.
Elinympäristö

Pekaanipähkinä menestyy parhaiten kosteassa hiesumaassa, jossa vesi ei seiso kovin pitkään. Tyypillisiä kasvupaikkoja ovat jokien tulvatasangot ja laaksot noin 500 metrin korkeudelle saakka. Sitä esiintyy myös maalajiltaan hienojakoisemmilla paikoilla, lähinnä nuorissa alluviaalisissa maannoksissa, jotka läpäisevät hyvin vettä. Tiiviissä savimaassa viihtyy paremmin toinen hikkorilaji, Carya aquatica.
Pekaanipähkinä kasvaa tavallisesti lehtimetsissä, joiden puusto ei ole vielä saavuttanut päätemetsävaihetta. Näiden metsien muita valtapuulajeja ovat amerikanplataani, valkojalava ja lännenambrapuu. Se sietää melko huonosti varjostusta, tosin paremmin kuin amerikanmustapoppeli ja pajut, joiden kanssa se muodostaa myös metsiä. Muita tyypillisiä seuralaislajeja ovat punasaarni, keltikset, saarnivaahtera, hopeavaahtera ja vesitammi.
Pekaanipähkinä viihtyy kosteassa ilmastossa, jossa vuotuinen sademäärä on pienimillään 760 millimetriä ja enimmillään yli 2 010 millimetriä. Kesän keskilämpötila voi olla jopa 27 celsiusastetta, talven keskilämpötila vaihtelee −1 asteesta 10 asteeseen.